Eukalyptus kráľovský

Eukalyptus kráľovský  (Eucalyptus regnans) je typický austrálsky strom z čeľade myrtovitých (Myrtaceae), ktorý dorastá do výšky 100 metrov (najvyšší listnatý strom vôbec). Je to aj najrýchlejšie rastúci strom s veľkým hospodárskym významom.

Po prvýkrát sa s ním Európania stretli v Austrálii a na ostrove Tasmánia pred viac ako 230 rokmi. Priviezli jeho semená a v roku 1777 ich vysiali v Anglicku. 

Za najvyššie dnes rastúce eukalypty sú považované dva obrie stromy druhu Eukalyptus kráľovský. Jeden z nich rastie pri vrchu Baw Baw v austrálskom štáte Viktória, je vysoký 106 metrov. Druhý sa nachádza v doline rieky Styx v Tasmánii a dosahuje výšku 98 metrov. Ich vek sa odhaduje na 350 až 400 rokov. 

 Iné projekty 

 Externé odkazy 
 „Tasmanian Giant Trees Consultative Committee“  

 Zdroj 

Kategória:Listnaté stromy
Kategória:Myrtovité